Championship Manager

To Championship Manager είναι σειρά βιντεοπαιχνιδιών προσομοίωσης διοίκησης ποδοσφαιρικών ομάδων, το πρώτο εκ των οποίων κυκλοφόρησε το 1992. Η φίρμα και το παιχνίδι Championship Manager σχεδιάστηκαν από τους αδερφούς Κόλιερ. Σε ένα σενάριο χαρακτηριστικό για πολλές αυτοδημιούργητες ομάδες προγραμματισμού ηλεκτρονικών παιχνιδιών στις πρώτες μέρες της βιομηχανίας, το αρχικό παιχνίδι Championship Manager γράφτηκε από το υπνοδωμάτιο τους στο Σρόπσαϊρ της Αγγλίας. Τα αδέρφια στη συνέχεια ίδρυσαν μια εταιρεία ανάπτυξης για να αναπτύξουν το παιχνίδι περαιτέρω, τη Sports Interactive και μετακόμισαν στο Άιλινγκτον του Βόρειου Λονδίνου. Το Championship Manager έγινε το δημοφιλέστερο βιντεοπαιχνίδι προσομοίωσης διοίκησης ποδοσφαιρικών ομάδων της δεκαετίας του 1990 και των αρχών της δεκαετίας του 2000, το οποίο έθετε συχνά ρεκόρ πωλήσεων.Το 2003, η Sports Interactive χωρίστηκε με την Eidos, τους εκδότες του Championship Manager. Η Sports Interactive διατήρησε τη βάση δεδομένων του παιχνιδιού και τη μηχανή αγώνων, δημιουργώντας ένα νέο παιχνίδι βασισμένο σε αυτό, το Football Manager. Η Eidos διατήρησε το όνομα και το interface, με την BGS να αναλαμβάνει την ανάπτυξη του Championship Manager. Αν και οι δύο σειρές αρχικά έτρεχαν η μία μαζί με την άλλη, οι πωλήσεις του Championship Manager άρχισαν να πέφτουν σε σύγκριση με αυτές του Football Manager. Η πιο πρόσφατη πλήρης έκδοση του Championship Manager ήταν το Championship Manager 2010, με ένα παιχνίδι iOS για κινητά το 2011, να είναι το τελευταίο παιχνίδι μέχρι σήμερα που κυκλοφόρησε η Eidos. Η Square Enix Europe, ιδιοκτήτρια της φίρμας μετά την αγορά της Eidos, αναβίωσε το Championship Manager υπό τον τίτλο Champ Man το 2013. Έχουν κυκλοφορήσει πέντε παιχνίδια για συστήματα iOS και Android για τάμπλετ και κινητά από τότε.

 Η κυκλοφορία της πρώτης έκδοσης του παιχνιδιού δεν ήταν εξαιρετική επιτυχής και οι πωλήσεις ήταν σταθερές και όχι θεαματικές. Οι κριτικές κυμαίνονταν από ενθαρρυντικές εώς απαξιωτικές. Το αρχικό παιχνίδι γράφτηκε σε BASIC, μια Γλώσσα προγραμματισμού που δεν ταιριάζει πολύ με τον προγραμματισμό των βιντεοπαιχνιδιών υψηλής απόδοσης. Άλλοι περιορισμοί περιλάμβαναν το γεγονός ότι χρησιμοποιήθηκαν ψεύτικα ονόματα για κάθε ομάδα, ενώ οι βασικοί ανταγωνιστές της εποχής, όπως το Premier Manager και το The Manager, περιείχαν τα αληθινά ονόματα παικτών στο παιχνίδι. Η κυκλοφορία του Championship Manager '93 ένα χρόνο αργότερα βασίστηκε στο αρχικό παιχνίδι, γράφτηκε στη γλώσσα προγραμματισμού C, προσθέτοντας μια βάση δεδομένων αληθινών παίκτών και άλλα χαρακτηριστικά. Μέχρι τώρα το Championship Manager είχε χτίσει μία ισχυρή βάση χρηστών στο Ηνωμένο Βασίλειο. Η βάση δεδομένων του Championship Manager '93/'94 ήταν η βάση για το Championship Manager Italia. Αυτή ήταν μια έκδοση προσομοίωσης των δύο πρώτων κατηγοριών του ιταλικού ποδοσφαίρου (Σέριε Α και Σέριε Β). Κυκλοφόρησε επίσης μια εποχιακή ενημέρωση το 1995 για αυτό το παιχνίδι. Η επιτυχία του Championship Manager '93 ώθησε στην κυκλοφορία δύο δίσκων ενημέρωσης. Ο πρώτος περιέχει όλες τις μεταγραφές, ανόδους, υποβιβασμούς και αλλαγές προπονητών για την αρχή της περιόδου '93 / '94, που είναι γνωστός ως «The 1993 / 94 Update Discovery Data Season Up-Date Disk», ο οποίος κυκλοφόρησε γύρω στο Σεπτέμβριο του 1993. Ο δεύτερος από τους δύο δίσκους ενημέρωσης, είναι γνωστός ως «End of 1994 Season Data Up-Date Disk» και περιλαμβάνει όλες τις τελευταίες μεταγραφές παικτών, όλα τα αποτελέσματα των πλέι οφ και τα στατιστικά των παικτών για το τέλος της σεζόν 1993/1994. Αυτός κυκλοφόρησε γύρω στο τέλος της σεζόν 1993/1994. Η επιτυχία του franchise οδήγησε στην κυκλοφορία του Championship Manager 2 το Σεπτέμβριο του 1995. Το παιχνίδι περιλάμβανε και πάλι ενημερωμένα ρόστερ για κάθε ομάδα, πρόσθεσε φωτογραφίες από κάθε γήπεδο για να δημιουργήσει μια ατμόσφαιρα των ομάδων που διαχειριζόντουσαν ή επισκέπτονταν και συμπεριλάμβανε σχολιασμό εντός αγώνα με τη φωνή του Clive Tyldesley. Δύο εποχιακές ενημερώσεις ακολούθησαν τα επόμενα δύο χρόνια. Το Championship Manager 96/97 κυκλοφόρησε το 1996 και ήταν το πρώτο παιχνίδι που περιλάμβανε ένα ενεργό μη Βρετανικό πρωτάθλημα στο κανονικό παιχνίδι - στην περίπτωση αυτή τα ιταλικά πρωταθλήματα. Περιελάμβανε επίσης πολλές τροποποιήσεις των κανονισμών, που αντικατόπτριζαν τις πολλές αλλαγές που συνέβαιναν στον πραγματικό κόσμο του ποδοσφαίρου εκείνης της εποχής, όπως ο κανονισμός Μποσμάν. Κυκλοφόρησε το 1997 και αυτή η έκδοση του παιχνιδιού περιλάμβανε 9 πρωταθλήματα από όλο τον κόσμο, 3 από τα οποία θα μπορούσαν να τρέξουν ταυτόχρονα, νέες μορφές διοργανώσεων για να ακολουθήσουν εκείνες της πραγματικότητας και πολλές ακόμα επιλογές τακτικής. Το παιχνίδι παραμένει δημοφιλές μεταξύ των οπαδών της σειράς, κυρίως για την απλότητα του σε σύγκριση με τα τεράστια και με ένταση στον επεξεργαστή παιχνίδια που η σειρά έχει αναπτύξει από τότε. Αυτή ήταν η πρώτη από τις εποχιακές ενημερώσεις του Championship Manager 3. Περιελάμβανε επίσης περισσότερη συμμετοχή των μέσων μαζικής ενημέρωσης, αλληλεπίδραση με τη διοίκηση του συλλόγου και βελτιωμένες λειτουργίες ανίχνευσης παικτών. Αυτή η ενημέρωση είδε το αμερικανικό Μέιτζορ Λιγκ Σόκερ να προστίθεται στον κατάλογο των ενεργών πρωταθλημάτων. Προσθέθηκε επίσης το Παγκόσμιο Κύπελλο Συλλόγων στην εξίσωση. Το Championship Manager: Season 99/00 έλαβε βραβείο «Χρυσών» πωλήσεων από το Entertainment and Leisure Software Publishers Association (ELSPA), με ενδεικτικές πωλήσεις τουλάχιστον 200.000 αντιτύπων στο Ηνωμένο Βασίλειο. Στην έκδοση αυτή παρουσιάστηκαν 10 ακόμα πρωταθλήματα, μεταξύ των οποίων της Αυστραλίας, της Ελλάδας, της Βόρειας Ιρλανδίας, της Ρωσίας και της Ουαλίας. Ήταν επίσης η πρώτη έκδοση του παιχνιδιού που έρχεται με έναν επεξεργαστή δεδομένων - κάτι που συνεχίστηκε για όλες τις επόμενες εκδόσεις. Δεν προστέθηκαν νέα πρωταθλήματα σε αυτήν την έκδοση του Championship Manager (μέχρι την κυκλοφορία μίας ενημέρωσης κώδικα που προσέθεσε την K League της Νότιας Κορέας στο παιχνίδι) επιτρέποντας στους προγραμματιστές να βελτιώσουν τη μηχανική του παιχνιδιού. Το Championship Manager 01/02 περιείχε επίσης φανταστικούς παίκτες. Το παιχνίδι κυκλοφόρησε ως δωρεάν λογισμικό το Δεκέμβριο του 2008.Τον Απρίλιο του 2002, η Sports Interactive πήρε την απόφαση να απομακρυνθεί από την πλατφόρμα Η/Υ, για πρώτη φορά από το Championship Manager 2, δημιουργώντας μια έκδοση του Championship Manager 01/02 για το Xbox. Η επιτυχία του παιχνιδιού είχε μία συνέχεια, το Championship Manager 02/03, που κυκλοφόρησε επτά μήνες αργότερα. Το Championship Manager 4 κυκλοφόρησε στις 28 Μαρτίου 2003 και έσπασε όλα τα ρεκόρ με την κυκλοφορία του, την εποχή εκείνη, όντας το ταχύτερα πωλούμενο παιχνίδι για Η/Υ την πρώτη ημέρα κυκλοφορίας του. Το Championship Manager 4 περιλάμβανε 39 ενεργά πρωταθλήματα, συν 4 ακόμα με την ενημέρωση του, το Championship Manager: Season 03/04. Από την πλευρά του παιχνιδιού, μια άποψη από την κορυφή προς τα κάτω της μηχανής αγώνα συμπεριλήφθηκε για πρώτη φορά, μια σημαντική στροφή από τη φιλοσοφία "φαντασίας" που προηγουμένως υποστήριξε η Sports Interactive. Παρά τις υψηλές πωλήσεις του, το Championship Manager 4 δεν ήταν γενικά αποδέκτης καλών σχολίων από τους σκληροπυρηνικούς οπαδούς, για διάφορους λόγους. Το παιχνίδι έτρεχε πολύ αργά σε υπολογιστές οι οποίοι δεν είχαν δυσκολίες στο παρελθόν να τρέξουν παιχνίδια του Championship Manager. Η αρχική έκδοση περιείχε κάποια λειτουργικά σφάλματα τα οποία, σε ορισμένες περιπτώσεις, κατέστησαν το παιχνίδι φαιδρό, το σκορ σε αγώνες θα μπορούσε να αλλάξει τυχαία και οι σύλλογοι χαμηλών κατηγοριών ήταν σε θέση να υπογράψουν σούπερ σταρ με ευκολία. Ένα σφάλμα, είχε τη μη-επαγγελματική ομάδα Νόρθουιτς Βικτόρια ΦΚ να μετακομίζει σε ένα γήπεδο χωρητικότητας 850.000 θέσεων. Η Sports Interactive χρησιμοποίησε τον ευφημιστικό όρο «Enhancement Packs» («Πακέτα Βελτίωσης») για να περιγράψει τις ενημερώσεις κώδικα για τη διόρθωση των σφαλμάτων στην αρχική έκδοση. Αυτός ο όρος αφαιρέθηκε για μελλοντικές κυκλοφορίες. Αυτό ήταν το τελευταίο παιχνίδι Championship Manager που θα αναπτυχθεί από την Sports Interactive, πριν αναγκαστούν να ξεκινήσουν ένα νέο franchise με το όνομα Football Manager. Το Championship Manager 03/04 έλυσε πολλά από τα προβλήματα που παρουσιάστηκαν στο Championship Manager 4 και πρόσθεσε νέα χαρακτηριστικά και περισσότερα ενεργά πρωταθλήματα στο παιχνίδι. Αυτή ήταν η πρώτη έκδοση της σειράς που αναπτύχθηκε αποκλειστικά από την Eidos. Τόσο το Football Manager 2005 όσο και το Championship Manager 5 ήταν να κυκλοφορήσουν τον Οκτώβριο ή το Νοέμβριο του 2004. Ωστόσο, η ημερομηνία κυκλοφορίας του Championship Manager 5 τέθηκε πίσω από την Eidos, για το Μάρτιο του 2005, λόγω της έκτασης των εργασιών που απαιτούνταν για την κωδικοποίηση του παιχνιδιού από την αρχή. Αυτό επέτρεψε στο Football Manager 2005 μια ξεκάθαρη πορεία καθιέρωσης του πριν από την κυκλοφορία του Championship Manager 5. Το Championship Manager κυκλοφόρησε για το Sony PSP το Δεκέμβριο του 2005. Αναπτύχθηκε από τη Gusto Games και ήταν το πρώτο παιχνίδι της σειράς που κυκλοφόρησε για ένα φορητό σύστημα. Αυτή είναι η πρώτη ηλεκτρονική έκδοση είτε του Championship Manager είτε του Football Manager και παρουσιάστηκε στο Ηνωμένο Βασίλειο στις 22 Φεβρουαρίου 2005. Η συνέχεια του Championship Manager 5 κυκλοφόρησε για Η/Υ στις 31 Μαρτίου 2006, υπό την επωνυμία Championship Manager 2006 . Αυτή η έκδοση έκανε λίγα για να αντιστρέψει το αυξανόμενο χάσμα ποιότητας μεταξύ του Championship Manager και του Football Manager. Τα βασικά χαρακτηριστικά που αποτελούσαν βασικό στοιχείο του τελευταίου πάνω από μία δεκαετία, όπως η διοίκηση εθνικής ομάδας, έλειπαν από την έκδοση του Championship Manager 2006. Η 10η Νοεμβρίου του 2006, είδε την άφιξη του Championship Manager 2006 (με το Championship Manager 5 να μην μεταφέρεται) στο Macintosh. Το Championship Manager 2007 σχεδιάστηκε για κυκλοφορία στην πλατφόρμα Mac OS X το 2007. Το Championship Manager 2007 κυκλοφόρησε στις 13 Οκτωβρίου 2006. Οι πωλήσεις συνέχισαν να είναι χαμηλότερες από ότι του Football Manager. Το Championship Manager 2008 κυκλοφόρησε στις 2 Νοεμβρίου 2008, με τους χρήστες να μπορούν να παίξουν σε λειτουργία πολλών παικτών, με περισσότερα από ένα άτομα σε έναν λογαριασμό. Επίσης, οι χρήστες μπορούν να διαχειριστούν Εθνικές ομάδες και να εφαρμόσουν το «Club Benefactor» («Ευεργέτης Ομάδας»), το οποίο επιτρέπει στον χρήστη να έχει περισσότερα χρήματα, παρόλο που αυτές οι προσθήκες υπήρχαν στο προηγούμενο Championship Manager. Ένα άλλο χαρακτηριστικό, είναι η προσθήκη περισσότερων πρωταθλημάτων - για παράδειγμα, το Πρωτάθλημα Αυστραλίας - οι συνήθειες των παικτών και οι ομαδικές συζητήσεις. Το Championship Manager 2010 σχεδιάστηκε αρχικά για κυκλοφορία στις 24 Απριλίου 2009, ωστόσο η Eidos Interactive κυκλοφόρησε το παιχνίδι στις 11 Σεπτεμβρίου 2009. Έχει υλοποιηθεί για πρώτη φορά μία πλήρως τρισδιάστατη μηχανή αγώνα και αναγγέλθηκε στις 6 Φεβρουαρίου, ότι θα συμπεριληφθούν νέα Αγγλικά Πρωταθλήματα στο παιχνίδι, η Ίσθμιαν Λιγκ, η Σάδερν Φούτμπολ Λιγκ και η Νόρδερν Πρέμιερ Λιγκ, καθώς και τα Πρωταθλήματα Κροατίας, Ρουμανίας, Ιρλανδίας και Βόρειας Ιρλανδίας. Το Γερμανικό σύστημα πρωταθλημάτων αναδιοργανώθηκε επίσης για αυτή την έκδοση, συμπεριλαμβανομένων των 3. Λίγκα και Ρεγκιονάλλιγκα. Το παιχνίδι κυκλοφόρησε στις 11 Σεπτεμβρίου, με μια έκδοση επίδειξης διαθέσιμη στον ιστότοπο από τις 14 Αυγούστου. Στις 18 Αυγούστου ανακοινώθηκε η προσφορά «pay what you want for Championship Manager 2010» («πληρώστε ό,τι θέλετε για το Championship Manager 2010») με την οποία μεταξύ 18 Αυγούστου και 10 Σεπτεμβρίου, ένα ψηφιακό αντίγραφο του παιχνιδιού θα μπορούσε να παραγγελθεί εκ των προτέρων από το κατάστημα του Championship Manager και ήταν διαθέσιμο για λήψη την ημέρα της κυκλοφορίας, στις 10 Σεπτεμβρίου. Κάθε πελάτης έθεσε την τιμή που ήταν διατεθειμένος να πληρώσει, επιπλέον του κόστους συναλλαγής. Μια έκδοση του Championship Manager 2011 κυκλοφόρησε για iOS. Καμία περαιτέρω έκδοση δεν κυκλοφόρησε μέχρι το Σεπτέμβριο του 2004. Ακολούθησε μια περίοδο τριών ετών χωρίς παιχνίδια του Championship Manager, αν και ένα νέο παιχνίδι, το Championship Manager: World of Football (μια συνεργασία μεταξύ των Beautiful Game Studios και των Shanda Games), ανακοινώθηκε από τη Square Enix τον Ιούλιο του 2011. Η σειρά Championship Manager επανήλθε από τη Square Enix το 2013. Το Championship Manager 13/14, με την επωνυμία Champ Man, κυκλοφόρησε στις 15 Οκτωβρίου 2013 για κινητά τηλέφωνα. Μια συνέχεια αυτού του παιχνιδιού, το Champ Man 15, κυκλοφόρησε στις 18 Αυγούστου 2014, για iOS και Android, το Champ Man 16 κυκλοφόρησε τον Σεπτέμβριο του 2015. Το 2016, κυκλοφόρησε το Championship Manager 17. Από τις 31 Μαΐου 2018, η Square Enix διέκοψε όλες τις υπηρεσίες παιχνιδιών για όλα τα παιχνίδια κινητού του Championship Manager και τα κατάργησε από τα καταστήματα εφαρμογών iOS και Android. Επίσημος ιστότοπος Chamnionshop Manager της Square Enix Europe Αρχειοθετήθηκε 2016-06-11 στο Wayback Machine. Chamionship Manager Series στο MobyGames